CELEX: 32015R0390
Language: fi
Date: 2015-03-05 00:00:00
Title: Komission täytäntöönpanoasetus (EU) 2015/390, annettu 5 päivänä maaliskuuta 2015 , tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

10.3.2015   
            
            
               FI
            
            
               Euroopan unionin virallinen lehti
            
            
               L 65/13
            
         KOMISSION TÄYTÄNTÖÖNPANOASETUS (EU) 2015/390,
   annettu 5 päivänä maaliskuuta 2015,
   tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’, joka on mainitun asetuksen liitteenä I.
            
         
               (2)
            
            
               Yhdistetyn nimikkeistön toisen osan 20 ryhmän 2 lisähuomautuksen a alakohdan nykyisessä tekstissä säädetään tuotteen eri sokerien määrän laskemisesta sen lukeman perusteella, joka saadaan refraktometrillä komission täytäntöönpanoasetuksen (EU) N:o 974/2014 (2) liitteessä säädettyä menetelmää noudattaen.
            
         
               (3)
            
            
               Merilevistä ja muista levistä, joita on valmistettu tai säilötty menetelmillä, joista ei säädetä yhdistetyn nimikkeistön toisen osan 12 ryhmässä, maniokki- (kassava-), arrow- ja salepjuurista, maa-artisokista, bataateista ja niiden kaltaisista juurista ja mukuloista, joissa on runsaasti yhdistetyn nimikkeistön nimikkeen 0714 tärkkelystä tai inuliinia, tai viininlehdistä valmistetut tuotteet luokitellaan kaikki yhdistetyn nimikkeistön toisen osan 20 ryhmään. Kun näitä tuotteita koskevat laskelmat tehdään refraktometrimenetelmää käyttäen, niiden sokeripitoisuus todetaan niin suureksi, että niiden katsotaan sisältävän lisättyä sokeria tämän ryhmän 3 lisähuomautuksen mukaan, vaikka ne eivät sisällä mitään lisättyä sokeria.
            
         
               (4)
            
            
               Tällaisten tuotteiden asianmukaisen luokittelun varmistamiseksi on sen vuoksi tarpeen säätää korkean suorituskyvyn nestekromatografian (HPLC) käytöstä ja sellaisen vahvistetun kaavan soveltamisesta, jota tullilaboratoriot jo käyttävät laskeakseen kyseisten yhdistetyn nimikkeistön toisen osan 20 ryhmän tuotteiden sokeripitoisuuden.
            
         
               (5)
            
            
               Jotta varmistetaan, että yhdistettyä nimikkeistöä tulkitaan kaikkialla unionissa yhdenmukaisesti mitattaessa eri tuotteiden sokeripitoisuutta, yhdistetyn nimikkeistön toisen osan 20 ryhmän 2 lisähuomautuksen a alakohtaa olisi muutettava.
            
         
               (6)
            
            
               Sen vuoksi asetus (ETY) N:o 2658/87 olisi muutettava.
            
         
               (7)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (ETY) N:o 2658/87 liitteessä I vahvistetun yhdistetyn nimikkeistön toisen osan 20 ryhmän 2 lisähuomautuksen a alakohta seuraavasti:
   
      
                  ”a)
               
               
                  Tähän ryhmään kuuluvien tuotteiden sisältämällä sakkaroosina ilmaistulla eri sokereiden määrällä (sokeripitoisuudella) tarkoitetaan refraktometrin avulla 20 °C:n lämpötilassa – täytäntöönpanoasetuksen (EU) N:o 974/2014 liitteessä kuvatun menetelmän mukaisesti – saatua lukemaa, joka on kerrottu yhdellä seuraavista kertoimista:
                  
                              —
                           
                           
                              0,93 alanimikkeisiin 2008 20–2008 80, 2008 93, 2008 97 ja 2008 99 kuuluvien tuotteiden osalta;
                           
                        
                              —
                           
                           
                              0,95 muihin nimikkeisiin kuuluvien tuotteiden osalta.
                           
                        Sakkaroosina ilmaistulla eri sokereiden määrällä (sokeripitoisuudella) seuraavissa tähän ryhmään kuuluvissa tuotteissa:
                  
                              —
                           
                           
                              merilevistä ja muista levistä, joita on valmistettu tai säilötty menetelmillä, joista ei säädetä 12 ryhmässä, valmistetut tuotteet;
                           
                        
                              —
                           
                           
                              maniokki- (kassava-), arrow- ja salepjuurista, maa-artisokista, bataateista ja niiden kaltaisista juurista ja mukuloista, joissa on runsaasti nimikkeen 0714 tärkkelystä tai inuliinia, valmistetut tuotteet;
                           
                        
                              —
                           
                           
                              viininlehdistä valmistetut tuotteet;
                           
                        tarkoitetaan kuitenkin lukemaa, joka saadaan korkean erotuskyvyn nestekromatografiamenetelmällä (HPCL-menetelmä) tehtävien mittausten perusteella seuraavan kaavan mukaan:
                  S + (G + F) × 0,95;
                  jossa
                  
                               
                           
                           
                              ’S’ on HPCL-menetelmällä määritetty sakkaroosipitoisuus;
                           
                        
                               
                           
                           
                              ’F’ on HPCL-menetelmällä määritetty fruktoosipitoisuus;
                           
                        
                               
                           
                           
                              ’G’ on HPCL-menetelmällä määritetty glukoosipitoisuus.”
                           
                        
            
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä maaliskuuta 2015.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Komission täytäntöönpanoasetus (EU) N:o 974/2014, annettu 11 päivänä syyskuuta 2014, hedelmä- ja vihannesjalosteiden liukoisen kuiva-ainepitoisuuden refraktometrisen mittausmenetelmän vahvistamisesta niiden luokittelemiseksi yhdistettyyn nimikkeistöön (EUVL L 274, 16.9.2014, s. 6).